**AGENȚIA PENTRU PROTECȚIA MEDIULUI MEHEDINTI**

**Nr.**

**Decizia etapei de încadrare**

**DRAFT**

Ca urmare a solicitării de emitere a acordului de mediu adresate de  **CIURU IOAN**  cu domiciliul în judeţul Mehedinti , comuna Eselnita , strada Dunarii , nr. 206, înregistrată la A.P.M. Mehedinţi cu nr.421 din 12.01.2024 si a completarilor depuse in data de , în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, A.P.M. Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 16.05.2024 că proiectul “ Sistematizare teren si aparare mal ,, propus a fi amplasat in jud Mehedinti, comuna Eselnita , strada Duzilor , nr.F.N propus a fi amplasat , identificat prin C.F 540049 , nr,cadastral 54049 ,judeţul Mehedinţi, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. Caracteristicile proiectului:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. f) "lucrări de canalizare *și lucrări împotriva inundațiilor*";

**b) dimensiunea și concepția proiectului**:

Lucrările prevăzute sunt amplasate in comuna Eșelnița, judetul Mehedinți, pe terenul proprietatea doamnei Ciuru Ioan Lia conform extrasul CF nr. 54049.

Terenul in suprafata de 102 mp si are numarul cadastral 54049.

Terenul este situat pe malul stang al fluviului Dunarea, km fluvial 959+400 si la drumul comunal existent.

Terenul pe care se vor construi sistematizare teren și apararea de mal, ce fac obiectul prezentei documentatii este situat conform Planului de incadrare, in intravilanul comunei Eșelnița ,,Satul Vechi” str. Duzilor F.N. si are urmatoarele vecinatati:

Est : drum

Sud :Proprietar Eperese Ioan

Vest : Fluviul Dunarea

Nord : proprietar Frumosu Nicolae

Proiectul lucrari de Sistematizare teren și aparare mal, comuna Eșelnița, CF nr. 54049, judetul Mehedinți, se va realiza conform proiectului, in interiorul proprietatii beneficiarului.

Suprafata teren = 102,00 mp Suprafata construita = 21,99 mp.

Lucrarile de aparare de mal vor avea lungimea de 36,65, latime de 0,60 m. Zidul de aparare a malului va din blocuri prefabricate din beton tip LEGO avand lățimea de 0,60 m și inaltimea de 1,26 m.

Cota maxima a fluviului Dunarea in zona este de +69,63 m (MN).

Cota inferioara a zidului de aparare va fi de 68,70 mMA iar cota superioara a zidului de aparare va fi de 69,96 m (MN).

Lucrarile de aparare de mal se vor realiza in interiorul proprietatii beneficiarului.

Nu se vor realiza alte lucrari la Dunare, ponton etc.

Beneficiarul investiei propune pe terenul S=102 mp , realizarea unei lucrari de sistematizare a terenului si a unei lucrai de aparare de mal . Nu se va amplasa nici un ponton .

Apararea de mal: pentru stoparea fenomenului de erodare a malului din cauza actiunii vanturilor puternice si a valurilor cauzate de oscilatiile de nivel ale lacului de acumulare Portile de fier I, beneficarul va realiza o lucrare de aparare de mal la limita de proprietate , L=36,65m, l-0,60m, H=1,26 m, Consolidarea malului se va realiza din blocuri prefabricate din beton.

Cota superioara a consolidarii de mal +70,43 mdMA (69,96mdMN) , iar cota inferioara +69,17 mdMA (68,70 mdMN)

**c) cumularea cu alte proiecte: Nu este cazul ;**

**d) utilizarea resurselor naturale, în special a solului, a terenurilor, a apei şi a biodivesităţii**: în cantităţi limitate se folosescbalast din piatra de râu (pietriș) sau spărtură din piatra de carieră sunt materii prime care se vor folosi pentru aceasta investitie.

**e) cantitate și tipurile de deșeuri generate/gestionate:**

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

**f) poluarea și alte efecte negative:**

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările pentru realizare investiție– generează emisii slabe de praf în atmosferă;
* utilajele/echipamentele cu care se execută lucrările prevăzute prin proiect – emisii specifice arderilor motoarelor cu combustie internă;
* APĂ: pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pătrund în albia fluviului Dunărea.
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,
* ZGOMOT:zgomotul și alte surse de disconfort pot apărea de la utilaje în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor:  nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;

h) riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este situat în intravilanul comunei Eselnita și este proprietatea privată a titularului având destinația de curți-construcții;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   în etapa de realizare a proiectului se vor utiliza în cantităţi limitate combustibili  pentru utilaje, agregate minerale, apă, piatră spartă, material lemnos, armături, beton –
3. capacitatea de absorbţie a mediului natural:

1.zone umede, zone riverane, guri ale râurilor: lucrări în albia minoră a fluviului Dunărea;

2. zone costiere și mediul marin: nu este cazul;

3. zonele montane și forestiere: nu este cazul;

4. arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria de protecţie specială avifaunistică ROSCI0206, ROSPA0080 Porțile de Fier, Munții Almăjului și Locvei al cărei administrator este R.N.P. ROMSILVA – Administrația Parcului Natural Porțile de Fier conform Punctului de Vedere nr. 29 din 12.01.2024, emis de Biroul Calitatea Factorilor de Mediu din cadrul APM Mehedinți. Pentru acest proiect s-a obținut Avizul nr. 3152/12.01.2024 al administratorului Parcului Natural Portile de Fier ;.

5. zone clasificate sau protejate conform legislației în vigoare: nu este cazul;

6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7. zonele cu o densitate mare a populației: lucrările se vor realiza şi în zone populate, o parte din aceste drumuri comunale – cele din intravilan străbat zone populate;

8. peisajele și situri importante din punct de vedere istoric, cultural sau arheologic: nu este cazul - conform punctului de vedere transmis de Direcţia Judeţeană pentru Cultură Mehedinţi , inregistrat la APM MH cu nr. 1381 din 02.02.2022;

**3. Tipurile și caracteristicile impactului potențial:**

* importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația comunei Eselnita ;
* natura impactului:
* la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol și asupra fluviului Dunărea poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriuzise de realizare a sistemului rutier, transportul materialelor;

• natura transfrontieră a impactului – nu este cazul;

• intensitatea şi complexitatea impactului –proiectul propus generează un impact minor indirect, pe termen scurt asupra calităţii aerului;

• probabilitatea impactului – redusă, numai pe perioada de execuţie;

• debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la un an;

• cumularea impactului cu impactul altor proiecte existente și/sau aprobate: nu este cazul;

• posibilitatea de reducere efectivă a impactului: se vor respecta condiţiile de realizare

impuse prin prezentul act;

* pe perioada parcurgerii etapei de încadrare nu au fost observații din partea publicului.

**II**. Motivele pe baza cărora s-a stabilit necesitatea neefectuării evaluării adecvate:

Proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările şi completările ulterioare, s-a obținut **Avizul nr. 3152/12.01.2024 al administratorului R.N.P. ROMSILVA – Administrația Parcului Natural Porțile de Fier.**

**III**. Motivele pe baza cărora s-a stabilit necesitatea neefectuării evaluării impactului asupra corpurilor de apă:

- s-a obţinut avizul de amplasament nr. 5 din 08.04.2024 și **Avizul de gospodărire a apelor nr. ABAB -**147 din 09.04.2024 emis de A.N.A.R. – **Administrația Bazinală de Apă Banat cu respectarea următoarelor condiții:**

*- Lucrarile se vor realiza la limita proprietatii;*

*-Lucrarile din albia cursului de apa se vor realiza cu respectarea prevederilor legale;*

*-Se interzice evacuarea de ape uzate epurate si /sau neepurate in apele subterane sau pe ternuri cu exceptia folosirii apelor uzate epurate corespunztor cu respectarea articolului 16(1) din legea Apelor nr.107/1996 cu modificarile si completarile ulterioare*

*-Poluarea in orice mod a apelor de suprafata sau subterane se sanctioneaza prin aplicarea prevederilor Legii Apelor nr.107/1996 cu modificarile si completarile ulterioare;*

**-**In cazul producerii unor daune riveranilor (efecte distructive sau păgubitoare), din cauza execuției, respectiv exploatării necorespunzătoare care poate influența defavorabil curgerea apelor, poluarea apelor, stabilitatea malurilor, beneficiaruul va suporta integral cheltuielile generate de remedierea acestora;

Prezentul aviz isi pierde vaabilitatea dupa 2 ani de la emitere , daca executia lucrarilor respective nu a inceput in acest interval, cu exceptia cazului in care proiectul detine autorizatie de construire aflata in termen de valbilitate;

**Realizarea acestui proiect se va face cu respectarea următoarelor condiții :**

**a) pentru factorul de mediu apă:**

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului-lucrările se vor executa numai în limita proprietății;

- este interzisă evacuarea de ape uzate epurate și/sau neepurate în apele subterane sau pe terenuri cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în HG nr.188/2002; poluarea în orice mod a apelor de suprafață sau subterane se sancționează cu aplicarea prevederilor Legii Apelor nr.107/1996;

- se vor regasi pe amplasament produse absorbante ce se vor folosi în cazul unor

poluări accidentale;

- lucrările se vor executa numai pe terenuri reglementate din punct de vedere juridic;

- lucrările de apărare mal se vor realiza numai în perioada cu cele mai mici debite ale fluviului Dunărea;

- beneficiarul va anunța în scis A.B.A. Banat – data de începere a lucrărilor cu 10 zile înainte de aceasta;

- beneficiarul are obligația încheierii unui contract cu o societate autorizată pentru vidanjarea bazinului etanș vidanjabil și epurarea acestor ape prin descărcarea lor la o stație de epurare autorizată;

- titularul are obligația să se racordeze la rețeaua centralizată de alimentare cu apă și canalizare menajeră a localității Eselnita, în momentul extinderii acesteia în zona investiției;

-în cazul în care destinația investiției se modifică din casa de vacanță în obiective socio-economice (spații pentru cazare destinate turismului), iar canalizarea va fi posibilă în sistem centralizat – se va solicita și obține act de reglementare din punct de vedere al gospodăririi apelor;

- în perioadele cu vânt puternic se vor acoperi depozitele de materii prime pulverulente;

**pentru factorul de mediu aer**:

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

- transportul de materiale se va face pe trasee optime;

- depozitele de materii prime ce pot fi antrenate de vânt se vor acoperi evitându-se fenomenul de vântuire;

- stropirea suprafeţelor de rulare în perioadele de uscăciune, la intervale de timp astfel încât să se reducă emisia de particule fine generate de traficul din zonă;

- dotarea mijloacelor de transport cu prelate

pentru factorul de mediu sol:

- în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/întreţineri la utilajele/autovehiculele din dotare, în incinta amplasamentului este interzisă, aceste operaţiuni se vor realiza doar în locuri special amenajate la societăţile autorizate în acest sens; alimentarea utilajelor ce execută lucrarea se va face numai la staţiile de distribuţie carburanţi autorizate

pentru factorul de mediu zgomot:

- investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia, se vor folosi doar căile de acces existente iar tonajul utilajelor se va adapta tipului de drum folosit;

- controlul periodic al zgomotului şi folosirea de utilaje şi mijloace de transport cu motoare performante dotate cu amortizoare de zgomot

gospodărirea deșeurilor rezultate pe amplasament:

- deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin;

- deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

- este interzisă depunerea şi acumularea de deşeuri menajere în locuri neconforme şi

necontrolat;

- după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor

pentru biodiversitate

* proiectul urmează a se realiza în aria naturală protejată Porțile de Fier, Munții Almăjului și Locvei – categoria și situl de importanță comunitară, arie de protecție specială avifaunistică fapt pentru care s-a obtinut **avizul** nr. **2203/04.02.2021**, emis de R.N.P. ROMSILVA – Administrația **Parcului Natural Porțile de Fier.**

Titularul va respecta următoarele condiţii:

* se va respecta amplasamentul situat în zona de dezvoltare durabilă conform coordonatelor STEREO 70 aferente;
* obținerea tuturor avizelor/aprobărilor legale specifice investiției, înainte de începerea efectivă a lucrărilor;
* în cazul în care lucrările de construcții afectează și starea naturală a terenurilor limitrofe perimetrului, acestea vor fi renaturalizate, respectiv vor fi aduse la starea avută anterior începerii lucrărilor de investiții;
* este interzisă depunerea, acumularea sau abandonarea de deşeuri menajere în locuri neconforme şi necontrolat, pentru a nu genera un impact negativ asupra stării de sănătate a speciilor din zonă şi pentru a evita formarea focarelor de îmbolnăvire a acestora;
* se va întreţine corespunzător albia cursului de apă în aval şi amote de amplasament, în vederea protejării faunei şi florei acvatice; este interzisă orice deversare în albia fluviului Dunărea;
* monitorizarea lucrărilor astfel încât să se asigure faptul că toate speciile decoperite în zona amplasamentului vor fi îndepartate din zona lucrărilor;
* la implementarea proiectului se va instrui personalul ca sunt interzise orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare din stadiile ciclului lor biologic.

**Prezenta decizie este valabilă pe toată perioada de realizare a proiectului**, iar în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

În cazul în care destinația investiției se modifică în obiectiv socio-economic (spații pentru cazare destinate turismului) se va solicita autorizație de mediu.

La finalizarea lucrărilor se va notifica Agenţia pentru Protecţia Mediului Mehedinţi în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectulo participării publicului, inclusiv aprobarea de dezxvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de con tencios administrativ competente, persoanele prevăzute la art. 21 au obligația șă solicite autorității publice emitente a deciziei menționate la art. 21 alin(3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2) este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările şi completările ulterioare.*

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Claudia LOHON | Șef Serviciul A.A.A |  |  |
| Întocmit:Ilse Palaloga | Consilier |  |  |